

2097

4/12/2023

ΕΡΩΤΗΣΗ

ΒΟΥΛΗ ΤΩΝ ΕΛΛΗΝΩΝ

ΔΙΕΥΘΥΝΣΗ ΚΟΙΝΟΒΟΥΛΕΥΤΙΚΟΥ ΕΛΕΓΧΟΥ

Αριθμ. Πρωτ. ΕΡΩΤΗΣΕΩΝ:

Ημερομ. Κατάθεσης:

Θεσσαλονίκη, 4/12/2023

**Του:** Κωνσταντίνου Χήτα, Βουλευτή Β' Θεσσαλονίκης

**ΠΡΟΣ:** Τον κ. Υπουργό Παιδείας, Θρησκευμάτων και Αθλητισμού

Τον κ. Υπουργό Ανάπτυξης Την κ. Υπουργό Εσωτερικών

**ΘΕΜΑ: «Ενεργειακή αναβάθμιση Κλειστού Γυμναστηρίου 1ου ΓΕΛ Πρέβεζας»**

Κυρία, κύριοι Υπουργοί,

Όπως ενημερωθήκαμε, σφόδρα ενοχλημένη είναι η εκπαιδευτική κοινότητα της Πρέβεζας στο άκουσμα ότι αμφίβολη καθίσταται η ενεργειακή αναβάθμιση του Κλειστού Γυμναστηρίου στο 1ο ΓΕΛ του Δήμου Πρέβεζας. Το εν λόγω συμπέρασμα δύναται να θεωρηθεί ότι προκύπτει εκ του δεδομένου ότι δύο έτη κατόπιν της δημοπράτησης του έργου όχι μόνο δε ξεκίνησε η υλοποίηση των εργασιών, αλλά ούτε καν έχει συμβασιοποιηθεί. Όπως λέγεται, το έργο είναι ενταγμένο στο Επιχειρησιακό Πρόγραμμα *Υποδομές Μεταφορών, Περιβάλλον και Αειφόρος Ανάπτυξη* (ΥΜΕΠΕΡΑΑ) και στόχευε στην απομείωση του ενεργειακού αποτυπώματος του συγκεκριμένου Κλειστού Γυμναστηρίου, βάσει Βιοκλιματικού σχεδιασμού (αλληλεπίδραση περιβάλλοντος και κτηρίου), με ελαχιστοποίηση της κατανάλωσης ενέργειας.

Με δεδομένα όλα τα παραπάνω,

**Ερωτώνται οι κ. κ. Υπουργοί:**

Προτίθεστε όπως μας ενημερώσετε αναλυτικά σχετικά με το «τι μέλει γενέσθαι» του δημοπρατηθέντος έργου της ενεργειακής αναβάθμισης του Κλειστού Γυμναστηρίου στο 1ο ΓΕΛ του Δήμου Πρέβεζας;

**Ο ερωτών Βουλευτής**

**ΧΗΤΑΣ ΚΩΝΣΤΑΝΤΙΝΟΣ**